CELEX: 32021R2263
Language: lt
Date: 2021-12-17 00:00:00
Title: Komisijos įgyvendinimo reglamentas (ES) 2021/2263 2021 m. gruodžio 17 d. kuriuo dėl nepriklausomų smulkiųjų alkoholinių gėrimų gamintojų pažymėjimo kodo iš dalies keičiamas Įgyvendinimo reglamentas (ES) 2016/323

2021 12 20   
               
               
                  LT
               
               
                  Europos Sąjungos oficialusis leidinys
               
               
                  L 455/20
               
            
         KOMISIJOS ĮGYVENDINIMO REGLAMENTAS (ES) 2021/2263
         2021 m. gruodžio 17 d.
         kuriuo dėl nepriklausomų smulkiųjų alkoholinių gėrimų gamintojų pažymėjimo kodo iš dalies keičiamas Įgyvendinimo reglamentas (ES) 2016/323
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. gegužės 2 d. Tarybos reglamentą (ES) Nr. 389/2012 dėl administracinio bendradarbiavimo akcizų srityje ir panaikinantį Reglamentą (EB) Nr. 2073/2004 (1), ypač į jo 9 straipsnio 2 dalį, 15 straipsnio 5 dalį ir 16 straipsnio 3 dalį,
         kadangi:
         
                     (1)
                  
                  
                     Komisijos įgyvendinimo reglamentu (ES) 2021/2266 (2) nustatoma Tarybos direktyvos 92/83/EEB (3) 23a straipsnio 1 dalyje nurodyto pažymėjimo, kurį valstybės narės turi išduoti nepriklausomiems smulkiesiems alkoholinių gėrimų gamintojams, forma. Tame reglamente taip pat nustatomos nuorodos, kurias tie gamintojai turi pateikti alkoholinių gėrimų gabenimo pagal Tarybos direktyvos 2008/118/EB (4) IV ir V skyrius administraciniame dokumente;
                  
               
                     (2)
                  
                  
                     elektroninių pranešimų, naudojamų gabenant akcizais apmokestinamas prekes, kurioms pritaikytas akcizų mokėjimo laikino atidėjimo režimas, struktūra ir turinys nustatyti Komisijos reglamento (EB) Nr. 684/2009 (5) I priede. Tame priede taip pat nurodyti elementai, kurių reikia pildant tam tikrus elektroninių pranešimų duomenų laukus, įskaitant administracinio dokumento 18e lauke pateiktiną pažymėjimo rūšį, kuriai nurodyti įrašomas kodas pagal Komisijos įgyvendinimo reglamento (ES) 2016/323 (6) II priede pateiktą 15 kodų sąrašą;
                  
               
                     (3)
                  
                  
                     tam, kad būtų galima identifikuoti nepriklausomų smulkiųjų alkoholinių gėrimų gamintojų pažymėjimą tokių gėrimų gabenimo administraciniame dokumente, tikslinga į Įgyvendinimo reglamento (ES) 2016/323 II priede pateiktą 15 kodų sąrašą įtraukti Įgyvendinimo reglamente (ES) 2021/2266 nurodyto pažymėjimo kodą ir apibūdinimą;
                  
               
                     (4)
                  
                  
                     todėl Įgyvendinimo reglamentas (ES) 2016/323 turėtų būti atitinkamai iš dalies pakeistas;
                  
               
                     (5)
                  
                  
                     šio reglamento taikymas turėtų būti atidėtas iki 2022 m. sausio 1 d., kad būtų galima jį suderinti su nacionalinių priemonių, priimtų perkeliant Tarybos direktyvą (ES) 2020/1151 (7) į nacionalinę teisę, taikymu;
                  
               
                     (6)
                  
                  
                     šiame reglamente nustatytos priemonės atitinka Akcizų komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2016/323 II priede pateiktame 15 kodų sąraše įterpiama ši eilutė:
            
               
                           „19
                        
                        
                           Nepriklausomo smulkiojo alkoholinių gėrimų gamintojo pažymėjimas“.
                        
                     
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2022 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. gruodžio 17 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 121, 2012 5 8, p. 1.
         
            (2)  2021 m. gruodžio 17 d. Komisijos įgyvendinimo reglamentas (ES) 2021/2266, kuriuo nustatomos Tarybos direktyvos 92/83/EEB taikymo taisyklės dėl nepriklausomų smulkiųjų alkoholinių gėrimų gamintojų patvirtinimo ir pasitvirtinimo akcizų taikymo tikslais (žr. šio Oficialiojo leidinio p. 26).
         
            (3)  1992 m. spalio 19 d. Tarybos direktyva 92/83/EEB dėl akcizų už alkoholį ir alkoholinius gėrimus, struktūrų derinimo (OL L 316, 1992 10 31, p. 21).
         
            (4)  2008 m. gruodžio 16 d. Tarybos direktyva 2008/118/EB dėl bendros akcizų tvarkos, panaikinanti Direktyvą 92/12/EEB (OL L 9, 2009 1 14, p. 12).
         
            (5)  2009 m. liepos 24 d. Komisijos reglamentas (EB) Nr. 684/2009, kuriuo įgyvendinamos Tarybos direktyvos 2008/118/EB nuostatos, susijusios su akcizais apmokestinamų prekių, kurioms pritaikytas akcizų mokėjimo laikino atidėjimo režimas, gabenimo kompiuterinėmis procedūromis (OL L 197, 2009 7 29, p. 24).
         
            (6)  2016 m. vasario 24 d. Komisijos įgyvendinimo reglamentas (ES) 2016/323, kuriuo, remiantis Tarybos reglamentu (ES) Nr. 389/2012, nustatomos išsamios valstybių narių bendradarbiavimo ir keitimosi informacija apie prekes, kurioms taikomas akcizų mokėjimo laikino atidėjimo režimas, taisyklės (OL L 66, 2016 3 11, p. 1).
         
            (7)  2020 m. liepos 29 d. Tarybos direktyva (ES) 2020/1151, kuria iš dalies keičiama Direktyva 92/83/EEB dėl akcizų už alkoholį ir alkoholinius gėrimus struktūrų suderinimo (OL L 256, 2020 8 5, p. 1).